KOLAR
కోలార్‌ పసిడి గనుల పునరుద్ధరణపై సర్కారు.
న్యూఢిల్లీ, జనవరి 26: బ్రిటిష్‌ కాలంనాటి బంగారు గనులను తిరిగి పునరుద్ధరించేందుకు ప్రభుత్వం యోచిస్తోంది. 15 ఏళ్లుగా మూతపడి న ఈ బంగారు గనుల్లో 2.1 బిలియన్‌ డాలర్ల విలువైన పసిడి నిల్వ లున్నట్లు అంచనా వేస్తోంది. ప్రభుత్వరంగంలోని మినరల్‌ ఎక్స్‌ప్లొరేషన్‌ కార్పొరేషన్‌ ఇప్పటికే ఈ గనుల్లో నిక్షేపాలపై అన్వేషిస్తోంది. దక్షిణాదిరాష్ట్రాల్లోని కర్నాటకలో ఉన్న కోలార్‌ బంగారు గనులంటే నిజంగా బంగారు బాతుగానే అప్పట్లో భాసిల్లింది. అంతేకాకుండా ప్రభుత్వానికి ఈ బంగారు గనుల పునరుద్ధరణ కార్యాచరణకు సంబంధించిన సమగ్ర నివేదికను కూడా కార్పొరేషన్‌ రూపొందించి ప్రభుత్వానికి అందించిందని సమాచారం. మంత్రిత్వశాఖ కూడా ఇందుకోసం ఎస్‌బిఐ కేపిటల్‌ ప్రస్తుతం మూసివేసిన భారత్‌ గోల్డ్‌మైన్స్‌ ఆస్తులను ంచనా వేసేందుకు నియమించింది.
కార్మికులకు చెల్లించాల్సిన వేతనబకాయిలు, ఇతర ఏజెన్సీలకు చెల్లింపులు వంటి వాటిపై కూడా నివేదికలు తయారుచేయాలని కోరింది. ప్రపంచంలో చైనా తర్వాత భారత్‌ రెండోఅతిపెద్ద పసిడి దిగుమతుల దేశం గా నిలిచిన సంగతి తెలిసిందే. ఏడాదికి 30 బిలియన్‌ డాలర్ల విలువైన బంగారాన్ని విదేశాల నుంచి దిగుమతి చేసుకుంటు న్నది. ముడిచమురుతర్వాత రెండో అతిపెద్ద దిగుమతి ఖని జంగా బంగారం నిలుస్తోంది. గనులశాఖపరంగా చూస్తే కోలార్‌ గను లను పునరుద్ధరించిన పక్షంలో భారత్‌ దిగుమతుల బిల్లు తగ్గుతుందని అంచనావేస్తోంది. ప్రాథమికంగా మినరల్‌ ఎక్స్‌ప్లొరేషన్‌ కార్పొరేషన్‌ అంచనాలనుచూస్తే 1.17 బిలియన్‌ డాలర్ల నిక్షేపాలున్నట్లు అంచనా వేసింది. మరో 880.28 మిలియన్‌ డాలర్ల బంగారం సంబంధిత నిల్వలు కూడా ఇతర డంప్‌లలో ఉన్నట్లు అంచనా.
ఈ గనుల్లో బంగారు నిక్షేపాలు అపారంగా ఉన్నట్లు అంచనా. ఇప్పటివరకూ వెలికి తీయకపోవడంతో ఈనిల్వలు నిక్షేపంగా ఉన్నట్లు గనులశాఖ అధికారు లే అంగీకరిస్తున్నారు. భారత్‌ సాలీనా 900 నుంచి వెయ్యిటన్నుల పసిడి దిగుమతులను చేపడుతోంది. స్థానికంగా బంగారం ఉత్పత్తి రెండు నుంచిమూడు టన్నులకు మించిలేదని తెలుస్తోంది. బెంగళూరు కు ఈశాన్యంగా 65 కిలోమీటర్ల దూరంలో ఉన్న కోలార్‌ఫీల్డ్స్‌లో నిక్షే పాలను వెలికితీస్తున్న ప్రభుత్వం 15 ఏళ్లక్రితమే వీటిని మూసివేసింది. బ్రిటిష్‌ ఇంజినీరింగ్‌ కంపెనీ జాన్‌ టేలర్‌సన్స్‌ 1880నుంచి తవ్వకాలు ప్రారంభించింది.
అంటే బ్రిటిష్‌ కాలంలోనే ఇక్కడ అన్వేషణప్రారంభం అయింది. బ్రిటిష్‌ కాలంనాటి భవనాలు, క్లబ్‌ హౌస్‌లు, గోల్ఫ్‌కోర్సులు వంటివిఇప్పటికీ ఉన్నా యి. 1947 స్వాతంత్య్రం తర్వాత గనుల నిక్షే పాలపరంగా లాభదాయకతపై ఒత్తిడిపెరిగింది 2001లో భారత్‌ గోల్డ్‌ కార్యకలాపాలు బలవం తంగా మూసివేయాల్సిన పరిస్థితులు తలెత్తాయి. విపరీతనష్టాలే ఇందుకు కారణం. ఆర్థికభారం ఎక్కువవుతున్న అన్వేషణ విధానం ఇందుకు కీల కం. అంతేకాకుండా లెక్కకకు మించిన కేసులు కోర్టుల్లో నలుగుతున్నాయి. గనులపైపూర్తి అధికా రం కేంద్రానికి ఉంటే కర్ణాటక ప్రభుత్వానికి లైసె న్సులు మంజూరుచేసే అధికారం ఉంది. 2013 లోనే కర్ణాటక భారత్‌గోల్డ్‌ మైనింగ్‌ లీజు కాలపరి మితి ముగిసింది. ఇపుడుతాజాగా కేంద్ర, రాష్ట్ర ప్రభుత్వాలు రెండూ కూడా కోలార్‌ క్షేత్ర గనుల ను పునరుద్ధరించే లక్ష్యంతో ఉన్నాయి. గతంలో దొర్లిన తప్పుల నుంచి నేర్చుకున్న పాఠాలతో ఇకపై పునరావృతం కాకూడదని భావిస్తున్నాయి. ఇప్పటికే కేంద్ర ప్రభుత్వం భారత్‌ గోల్డ్‌ మైనింగ్‌లీజుపై కర్ణాటక ప్రభుత్వానికి తనప్రతిపాదనలు పంపించింది.